JUMAL KÕNELEB
Tere kõigile!
Me Joyga töötame lastega ning see tegevus on vabastav.
Kui vaadata mängivaid ja omaette tegutsevaid lapsi,
siis näeb nende puhast rõõmu, vabadust ja muretust,
mis on väga liigutav.
See on ka nakkav. - See hakkab külge.
See annab ka meile loa olla samasugune.
Võib elada veidralt ja teha ka argipäevas veidraid asju.
Võib olla lapsemeelne.
Meil on nägemus armastusest
ja me kogu aeg mõtleme,
milline näeb armastus välja argipäevas?
Lastega tööd tehes on lõbutsemine armastuse üks väljendusvorme.
Lapsed kogevad seda armastusena, kui me nendega koos lõbutseme.
Ka täiskasvanud tunnevad end armastatuna,
kui neil on omavahel tore olla ja pisut veiderdatakse.
Täna tahamegi sellest rääkida. Tahame rääkida lapseks olemisest.
Mõnikord toob täiskasvanuks olemine enesega kaasa stressi ja vastutust.
Täiskasvanuelu ongi vastutusrikas,
aga mõnikord pigistavad mured ja stress nii palju,
et lapsemeelne vabadus läheb kaotsi.
Jumal tahab selle meile kõigile tagasi tuua.
Jumala kuningriigis on kõik lapsed. - Seal pole täiskasvanuid.
Ei ole ühtegi igavat täiskasvanut.
Jumala kuningriigis pole täiskasvanuid,
sest me kõik oleme Jumala lapsed,
sõltumata meie füüsilisest vanusest.
Lapseks olemises peitub vägi, vabadus ja rõõm.
Jumal tahab tagastada selle meile kõigile.
Galaatlastele 3:26 öeldakse:
"Nüüd te olete kõik usu kaudu Jumala lapsed Kristuses Jeesuses."
Paulus ütleb seega, et me oleme Jumala lapsed.
Mitte seda, et me saame selleks alles siis,
kui kunagi taevasse pääseme ja leiame seal lapseõiguse,
vaid usu kaudu Jeesusesse Kristusesse
me juba oleme Jumala lapsed.
Nii sina kui mina.
Mis on lapseks olemise tingimus?
Millest lapseks olemine algab?
Olemas peab olema lapsevanem või mõlemad lapsevanemad.
Lapseks olemise lähtekoht on see, et mul on nüüd lapsevanem.
Mul on isa. - Aamen.
Kui võtsin Jeesuse vastu, sain ma Jumala lapseks.
Mul on nüüd Taevaisa.
Mul on Isa, kes on minust suurem, targem ja tugevam.
Kes hoolitseb minu eest.
Kogu evangeeliumi rõõmusõnumi mõte on just see.
Isa igatseb saada oma lapsed tagasi ühendusse iseendaga.
Kuna aga Ta on Jumal ja Ta on täielikult püha,
siis ebapüha ei saa olla Tema ligiolus.
Ebapüha põleb tuhaks Tema täiusliku pühaduse ees.
Selle pärast pidigi Ta saatma oma Poja Jeesuse.
Jeesuse veri peseb meid puhtaks ja Isa ühendus meiega taastub taas.
Kuidas saada Jumala lapseks?
Kui räägime lapseks olemisest ja mõtleme, mida see tähendab,
siis võibolla pole sa sellest kunagi kuulnudki.
Johannese 1:12 kirjutab Johannes:
"Aga kõigile, kes tema vastu võtsid,
andis ta meelevalla saada Jumala lasteks."
Ta andis väe saada Jumala lapseks "neile, kes usuvad tema nimesse."
Võibolla Sa pole veel võtnud Jeesust vastu oma elu Issandaks.
Kui seda teed, tuleb Püha Vaim ja teeb uut sinus.
Ta sünnitab sind uuesti Jumala lapseks
ning annab sulle jõu.
Su sees toimub vaimulikult midagi - sa sünnid uuesti
ning sinust saab Jumala laps.
Kui keegi sünnib, siis ta on ju laps.
Sellepärast pidi Jeesus surema meie pattude eest.
Ta pidi võtma karistuse patu eest enese peale.
Jumal saatis oma Poja just meie pattude pärast.
Ta suri ja võttis kogu karistuse enese peale.
Mõistan, et see ongi kogu evangeeliumi tuum.
Jeesus on surnud just minu eest isiklikult.
Ma nõustun sellega ja võtan selle tänuga vastu.
Ma palun Issandalt ka oma patud andeks.
Olen siin Sinu ees ja tänan Jeesust, et Ta suri minu eest.
Issand, aitäh, et Sa tuled mu ellu ja pesed mind kogu ülekohtust."
Ta tulebki.
Võttes lihtsalt armu vastu, saame me andeks.
Me saame puhtaks
ja võime olla taas avatud ühenduses Isaga.
Minuga juhtus midagi, kui sain aru, et see on Jeesuse ülesanne.
Mind vaevas varem ahastus me planeedi pärast.
Tundsin, et me planeedi olukord on osaliselt minu süü.
Mul oli süütunne.
Tundsin, et minu isekuse tõttu
olen ma osaline keskkonna probleemides.
Ja siis kuulsin ma Jeesusest.
Ma mõistsin, et see sobib mulle. Ma võtan selle vastu.
Mu südames oleks nagu võtit keeratud
ja toimus imeline ühenduse taastamine Jumalaga.
Sa ütlesid hästi, et see oligi Jumala algne plaan.
Efeslastele 1:5 ütleb:
"...meid ette määrates
lapseõiguse osalisteks Jeesuse Kristuse kaudu
enese juurde oma tahtmise heameelt mööda."
Jumal oli juba ette määranud oma Poja saatmise,
et igaüks meist võiks Ta vastu võtta
ja saada Jumala lapseks.
Jumala lasteks. Uuestisündinud Jumala lasteks.
2. Korintlastele 5:17 ütleb: "Niisiis, kui keegi on Kristuses,
siis ta on uus loodu,
vana on möödunud, vaata, uus on sündinud."
Mis on see asemele tulnud uus?
See ongi Jumala laps,
kes ei ole enam üksinda ja ilma ühenduseta Jumalaga.
Vaimulik laps on uuestisündinud usu kaudu Jeesusesse
ja on nüüd ühenduses Isaga.
Juhhei! See on vägev!
Teeb rõõmsaks ja paneb südamest hõiskama.
See on nii vägev! Tohutult võimas asi.
1. Johannese 3:1 on kirjutatud nõnda:
"Vaadake, kui suure armastuse Isa on meile andnud:
meid hüütakse Jumala lasteks ja need me olemegi.
Maailm ei tunne meid, sest ta ei tunne teda."
- Nii see on.
See on tohutu arm ja armastus, et Jumal ei tulnud siia
või ei saatnud oma Poega ainult meie patte lepitama,
vaid tuli looma midagi hoopis uut.
Tegema meis uut loomistööd, et me saaks Tema lasteks
ja meil oleks jälle ühendus Isaga.
Me pole enam üks ja me elu pole ilma tähenduseta.
Me elul on mõte ja see on täis Jumala ligiolu.
Ta kutsub täna ka sind tagasi lapse seisusesse
ja tagasi ühendusse Temaga.
Kui oled olnud Temast kaugel või ei tunne Teda üldse,
siis täna on see päev, mil sinagi võid Ta vastu võtta.
Sa võid uuesti sündida Jumala lapseks.
See pole alati tunnete teema.
Samas on see ikkagi tõde ja reaalsus.
Kui ma võtsin Jeesuse vastu, ei tundnud ma suurt palju midagi,
aga mind täitis selline rahu, mida mul polnud varem olnud.
Tundsin, et mul on nüüd midagi sellist, mida mul polnud kunagi varem olnud.
Vaimne reaalsus selles oli see, et ma sündisin uuesti.
Ma sain Jumala lapseks.
Roomlastele 8:16: "Seesama Vaim tunnistab koos meie vaimuga,
et me oleme Jumala lapsed."
Mu sisemus saab aru, et see on tõde.
Oma sisemuses, hinges ja südames
ma nõustun selle reaalsusega.
Nii nagu siin on kirjas: "Vaim tunnistab koos meie vaimuga."
Mu sisemus tunneb ära, et nii see ongi.
Ma olen Jumala laps ja Tema on minu Isa.
See tunneb ka imelist positsiooni muutust.
Selle asemel, et olen üksinda tugev ja vägev
ja vastutan üksinda kõige eest,
saan hoopis elada kellegagi koos, kes on minust suurem.
Ma võin kahaneda õigesse mõõtu. Ma ei pea olema liiga suur.
Võin lõõgastuda lapse seisuses.
Lapseks olemine on midagi vaimset. See pole toimunud füüsiliselt.
Päris naljakas, kui Jeesus rääkis uuesti sündimisest
ning üks variser küsis, mida Ta selle all mõtleb?
"Pean ma minema uuesti oma ema kõhtu ja sündima?"
Ta ei saanud üldse aru, millest Jeesus rääkis.
See on miski, mis on toimunud vaimus.
Seetõttu pole see intellektuaalselt mõistetav
teoloogiline tõde,
vaid vaimus vastuvõetav tõelisus,
et ma olen nüüd elava Jumala elav laps.
Nagu Joy luges: "Vaim ise tunnistab ühes meie vaimuga,
et me oleme Jumala lapsed." See on vaimne reaalsus.
See vaimne reaalsus on siiski tõelisem
kui füüsiline reaalsus,
sest füüsiline reaalsus kaob.
Nagu minu füüsiline ihugi omal ajal kaob.
Aga vaimus on teine reaalsus - ma olen Jumala laps.
Galaatlastele 4:6: "Et te olete aga pojad,
siis on Jumal läkitanud teie südamesse oma Poja Vaimu,
kes hüüab: Abba! Isa!”
See lapseõiguse vaim on miski, mis teeb meid vabaks.
Ma saan hüüda: "Abba! Isa!" Mul on Isa. Võiks isegi öelda Issi.
Ta on Jumal, kes on samas ka mu Isa.
See annab tõelist jõudu.
Ma tõesti ei ole üksi nagu Joy ütles,
vaid mul on Jumal, kes on mu Isa ja mina olen Tema poeg.
Halleluuja!
Johannese evangeeliumi 3. peatükis
on kirjas see lugu Jeesusest ja Nikodeemusest.
Siin on kirjutatud nii:
"Aga variseride hulgas oli inimene nimega Nikodeemos,
üks juutide ülemaid.
Ta tuli ühel ööl Jeesuse juurde ja ütles talle:
Rabi, me teame, et sa oled Jumala juurest tulnud Õpetaja,
sest keegi ei suudaks teha neid tunnustähti,
mida sina teed, kui temaga ei oleks Jumal.”
Jeesus vastas talle: Tõesti, tõesti, ma ütlen sulle,
kes ei sünni ülalt, ei või näha Jumala riiki.”
Nikodeemos ütles talle:
Kuidas saab inimene sündida, kui ta on vana?
Ega ta saa ju minna tagasi oma ema üska
ja teist korda sündida?”
Jeesus vastas: Tõesti, tõesti, ma ütlen sulle,
kes ei sünni veest ja Vaimust, ei saa minna Jumala riiki.
Lihast sündinu on liha, ja Vaimust sündinu on vaim.
Ära imesta, et ma sulle ütlen: Te peate sündima ülalt!"
See on võimas sõnum.
Loen veel Johannese 3. peatükist:
"...et igaühel, kes usub, oleks temas igavene elu.
Sest nõnda on Jumal maailma armastanud..."
Isa on nõnda maailma ja sind armastanud,
"et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu.
Jumal ei ole ju läkitanud oma Poega maailma,
et ta kohut mõistaks maailma üle (ega sinu üle),
vaid et maailm tema läbi päästetaks."
See on arm, et Jeesus on surnud meie eest ristil
ja me saame selle armu lihtsalt vastu võtta.
See teeb me sees midagi uut. Me saame Jumala lasteks.
Minu jaoks oli imeline sel ajal, kui võtsin Jeesuse oma ellu vastu,
just see ühendus
ja et on ikkagi olemas Jumal, kes tõesti hoolib.
Ma ei peagi minema üksi läbi elu, ilma mõtte ja teadmiseta selle kohta,
miks ma siin olen ja kuhu olen teel.
Jumal tahab olla koos minuga ja on lepitanud kõik mu patud
ning Ta tahab elada minuga koos.
Ta sünnitas mind uueks eluks.
Kui oled olnud kaua kristlane ja sa ei mõista, millest me räägime,
siis me räägime vaimu ühendusest ja vaimus uuestisündimisest.
See ei ole mõistuse teoloogia,
vaid vaimu kaudu ühinemine Jumalaga.
Selle pärast ongi Püha Vaim selles nii oluline,
sest Jumal tahab äratada ka sind nägema,
et sa oled uuestisündinud ja sul on elav ühendus Isaga
Püha Vaimu kaudu, kes on sind uuesti sünnitanud.
Samuti annab see tohutu rahu, et ma polegi üksi ja mul on Isa,
kes on Jumal
ning ma ei pea minema sellest elust üksi läbi.
Roomlastele 8:14:
"Sest kõik, keda iganes Jumala Vaim juhib,
on Jumala lapsed."
Võiks öelda ka: "Kõik, keda Isa Vaim juhib, on Isa lapsed."
Ütlesin alguses, et on rõõm teha tööd lastega.
Neist paistab välja vabadus ja rõõm.
Jumal tahab ka sulle anda täna tagasi vabaduse ja rõõmu
ning lapseõiguse.
Võibolla ka unistused ja unelmad,
mille täiskasvanuea kohustused on ammu maha matnud.
Kui oled uuestisündinud,
aga oled siiski kaotanud vabaduse ja rõõmu,
siis Püha Vaim tahab sind täita täna.
Tuua sulle uuesti tagasi lapsemeelse vabaduse.
Ka mind täitis Püha Vaim omal ajal lapseõiguse vaimuga.
Lapseõiguse vaim, mis hüüab: "Abba! Isa!"
Issanda ligiolu ja lapseõiguse vaim on nii vabastavad.
Issanda rõõm. Rõõm Issandas.
"Rõõmustage alati!", ütleb Issand.
Issand ütleb: "Rõõmustage alati!"
Issand tahab sind värskendada ja tuua sulle lapseõiguse vaimu.
Ta tahab täita sind vabaduse ja lapsemeelsuse vaimuga,
et saaksid jälle rõõmsaks ja vabaks.
Halleluuja! Kõik on võimalik.
Püha Vaimu vesi saab voolata.
Piibli sõnul peavad me sisemusest voolama elavad veed.
Elava vee vood pulbitsevad ja voolavad meie sees.
Tunnen, et see on selline hetk,
mis sulle, kes sa pole kunagi Jeesust vastu võtnud,
käib täielikult üle mõistuse.
Aga miski, mida sa näed, puudutab su südant
ja ka sina tahad vabadust ja rõõmu ning see on sinu päästepäev.
Sa ei pea tegema muud, kui ainult ütlema:
Jeesus, ma tahan ka seda. Jeesus, tule mu ellu.
Jeesus, ma usun Sinusse.
Ma usun, et oled surnud mu pattude eest.
Jeesus, tule mu ellu ja tule mu südamesse.
Anna mulle mu patud andeks.
Ja siis Ta tulebki.
Püha Vaim tuleb sinusse - Jeesuse Vaim tuleb sinusse
ja sa saad vabaduse.
Tahan palvetada, et tuleks tagasi Püha Vaimu täius,
lapsemeelne vabadus ja rõõm.
Murdugu kõik ahelad ja koormad.
Täiskasvanuea sünged pilved taandugu Jeesuse nimel,
sest sa pole Jumala täiskasvanu, vaid sa oled Jumala laps.
Tema on kõikvõimas Isa ja nii see peabki olema.
Aamen.
Palvetame koos sinuga
Aitäh Taevaisa, et tohime olla Sinu lapsed.
Tänu, et igaüks, kes veel ei ole saanud Jumala lapseks,
võib teha seda täna ja võtta Sind vastu, Jeesus.
Ta võib sündida uuesti Taevaisa lapseks.
Aitäh Isa, lapsemeelsuse vaimu eest ja lapsemeelse vabaduse eest.
Lapsemeelse rõõmu ja kerguse eest.
Aitäh Issand, et sinus oleme tõeliselt lapsed -
vabad ja õnnistatud, sest Sina hoolitsed meie eest.
Aitäh Taevaisa, et Sa pole meid hüljanud
ega ole meid maha jätnud, vaid meil on ühendus Sinuga.
Me võime olla Sinu lapsed.
Aitäh vabaduse ja rõõmu eest!
Lapsemeelse vabaduse ja rõõmu eest!
Halleluuja!
Issand, me täname Sind, et Su Püha Vaim pulbitseb meis
ja tahab voolates meid värskendada.
Aitäh Issand, et võime olla selles voolus ja värskenduda
nagu oleksime dušši all.
Aitäh Issand, et Sinu rõõm tulvab ja voolab.
Aitäh Issand Vaimu vihmade eest, mis meid tõeliselt värskendavad,
üles tõstavad
ja uhuvad ära kõik mured Jeesuse nimel.
Aitäh Issand, et võime lapse kombel
nautida Taevariigi imelist reaalsust.
Issand, me võime olla ja heljuda ning nautida taevariiki
ning kogu Sinu headust ka kõikide katsumuste keskel.
Me võime olla rõõmsad, sest me oleme Tema lapsed.
Muidugi on meil ka igasuguseid probleeme.
Keegi võib kodus öelda, et ta ei saa olla rõõmus,
kui tal on nii palju muresid ja nii palju raskusi.
Aga tea siis, et me oleme Jumala lapsed
ja sellepärast võime ikka olla rõõmsad keset kõiki neid väljakutseid.
Ka minul ja Janil on pidevalt 5 miljonit erinevat katsumust,
aga sellepärast kütamegi end täiesti teadlikult kuumaks.
Ja nüüd kütame kuumaks ka sinu rõõmu.
Nagu Taavet ütles: "Mu hing, rõõmusta mu sees!"
Märkad, et võttes rõõmsa hoiaku, hakkab see sinus pulbitsema.
Kas tead, miks me võime julgesti sedasi teha?
Räägi välja!
Sellepärast, et Jumala Sõna ütleb:
"Heitke oma mured Tema peale, sest Tema hoolitseb teie eest."
Aitäh Taevaisa, et Sa oled meie Isa.
Sa oled vägev tegema kõike seda, mida meie ei suuda.
Meie võime olla lapsed.
Kogen praegu, kuidas Issand tahab julgustada:
heida kõik - kohe päris kõik mured ja stress
ning kõik rasked asjad - heida need Tema peale.
Isa ütleb seda. Jumala Sõna ütleb nii: "Heitke!"
See on käsk.
See pole nii, et kui heidame, siis need on korraks ära
ja tulevad siis tagasi.
Vaid kui me seda teeme,
siis me ka teame, et Ta hoolitseb meie eest.
Aitäh Jeesus! Aamen. See oli küll hea sõnum.
Igaüks vajab värskendust. Vaimu värskendust.
Tahan siinkohal jälle tänada kõiki vaatajaid tagasiside eest.
Elektronposti teel on tulnud tagasisidet.
Üks vaataja kirjutas,
et armastab meie saateid, sest neis on imeline rahu.
Aitäh Püha Vaim selle eest!
Teine inimene kirjutas,
et on saanud lohutatud me õpetuse kaudu.
Kui me õpetus toob lohutust ja armu su ellu,
siis see on üksnes Issanda teene.
Aitäh teile tagasiside eest!
Kolmas inimene kirjutas, et on saanud palve peale uue töökoha
ning lausa pooleaastase lepingu, mis on tema jaoks suur asi.
Aitäh Jeesus ja aitäh tagasiside eest!
Kui tahad rohkem infot meie töö kohta,
külasta meie kodulehekülge.
Sealt leiad infot meie toreda lasteaia ja kooli kohta,
kus Jumala ligiolu on igal päeval tunda.
Jumala armastus on meiega igal päeval.
Meie koolis ja lasteaias on veel ruumi järgmiseks õppeaastaks.
Võta meiega ühendust ja külasta me kodulehekülge.
Sealt võib tellida ka meie infolehte, mida saab tellida täitsa tasuta
ning sealt saab tellida ka raamatuid,
mis aitavad sul leida lähedase suhte Jeesusega.
Ole õnnistatud Jeesuse nimel ja kohtume peatselt jälle!
Jumal kõneleb
Meid on kutsutud viima evangeeliumi kogu maailma.
Ma tean, et TV7 vaatajate hulgas on palju neid,
kes mingil põhjusel ei pääse kogudusse.
Nende jaoks on see kanal elutähtis.
Ka sina võid olla toetamas ja garanteerimas seda,
et kõik saaksid kuulda evangeeliumi.
Kõikidel on vähemalt võimalus panna televiisor mängima
ja sealt kostab evangeelium.
Tule osalema!
Võid helistada 900 1770 Kõne hind Eestis on 10 eurot.
Võid kasutada ka kontonumbreid, mida näed peatselt ekraanil.
Tule osalema ja toetama ühiselt seda telekanalit.
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin